**ΤΟΠΟΘΕΤHΣΗ ΑΝΑΠΛΗΡΩΤΩΝ**

* Σας ενημερώνουμε ότι η κατάθεση των δικαιολογητικών για την πρόσληψη των αναπληρωτών θα γίνει **στο σχολείο τοποθέτησης**. Ακολουθεί αναλυτικός πίνακας των δικαιολογητικών που πρέπει να κατατεθούν. Όλα τα έγγραφα των αναπληρωτών προς συμπλήρωση και κατάθεση **θα πρέπει να έχουν** **ως ημερομηνία εγγράφου την ημερομηνία πρόσληψης.**

**Δικαιολογητικά αναπληρωτών κατά την πρόσληψη**

1. **Στοιχεία για μισθοδοσία αναπληρωτών.**
2. **Απογραφικό δελτίο.**
3. **Φωτοαντίγραφο δελτίου ταυτότητας.**
4. **Φωτοαντίγραφο πτυχίου** (σε περίπτωση ξενόγλωσσου πτυχίου απαιτείται και μετάφραση, ΔΟΑΤΑΠ και απολυτήριο ελληνικού Λυκείου).
5. **Φωτοαντίγραφο μεταπτυχιακού** τίτλου (αν υπάρχει) και σε περίπτωση ξενόγλωσσου μεταπτυχιακού απαιτείται μετάφραση, ΔΟΑΤΑΠ και απολυτήριο ελληνικού Λυκείου. Απαραίτητα δικαιολογητικά:

\_ **Αίτηση αναγνώρισης συνάφειας**, η οποία επισυνάπτεται (**να πρωτοκολληθεί στο σχολείο** ).

\_ Αναλυτική βαθμολογία.

\_Αποδεικτικό του θέματος της διπλωματικής εργασίας αν υπάρχει.

1. **Φωτοαντίγραφο διδακτορικού** τίτλου (αν υπάρχει) και σε περίπτωση ξενόγλωσσου διδακτορικού τίτλου απαιτείται μετάφραση, ΔΟΑΤΑΠ και απολυτήριο ελληνικού Λυκείου. Απαραίτητα δικαιολογητικά:

\_ **Αίτηση αναγνώρισης συνάφειας,** η οποία επισυνάπτεται (**να πρωτοκολληθεί στο σχολειό**).

\_ Περίληψη του περιεχομένου της Διδακτορικής διατριβής.

\_Τα ονόματα της Τριμελούς Επιτροπής.

1. **Φωτοαντίγραφο Σεμιναρίου 400 ωρών** (αν υπάρχει – μόνο σε περίπτωση πρόσληψης από τον πίνακα Ειδικής Αγωγής).
2. **Φωτοαντίγραφο βεβαίωσης απόδοσης ΑΦΜ** ή αντίγραφο οποιουδήποτε δημοσίου εγγράφου στο οποίο αναγράφεται το ΑΦΜ.
3. **Φωτοαντίγραφο ΑΜΚΑ.**
4. **Αριθμό μητρώου ΙΚΑ** (φωτοτυπία της πρώτης σελίδας του βιβλιαρίου υγείας).
5. **Φωτοαντίγραφο βιβλιαρίου μόνο Εθνικής Τράπεζας**, όπου θα αναγράφεται καθαρά το **ΙΒΑΝ** και να αναφέρεται ως πρώτος δικαιούχος ο προσλαμβανόμενος εκπαιδευτικός.
6. **Υπεύθυνη δήλωση ΕΣΠΑ 1** (Υπάρχει στα έντυπα).
7. **Yπεύθυνη δήλωση ΕΣΠΑ 2** (Υπάρχει στα έντυπα).
8. **Πιστοποιητικό οικογενειακής κατάστασης** μόνο εάν είστε έγγαμη/ος (και με σύμφωνο συμβίωσης) ή/και με ανήλικα τέκνα. Σε περίπτωση τέκνου σπουδάζοντος ή υπηρετούντος τη στρατιωτική θητεία απαιτούνται και οι αντίστοιχες βεβαιώσεις φοίτησης ή υπηρέτησης.
9. **Πρόσφατες πρωτότυπες ιατρικές γνωματεύσεις:** α)**παθολόγου και** β) **ψυχιάτρου**, είτε του δημοσίου είτε ιδιωτών, **με τις οποίες πιστοποιείται η υγεία, η φυσική και ψυχική καταλληλότητα των υποψηφίων εκπαιδευτικών να ασκήσουν διδακτικά καθήκοντα.**

**-Υπεύθυνη δήλωση συμπληρώνεται σε περίπτωση μη κατοχής των γνωματεύσεων όπου αναφέρεται δέσμευση κατάθεσης τους εντός πέντε (5) ημερών.**

1. **Πιστοποιητικό Στρατολογίας** τύπου Α.
2. **Πιστοποιητικό αναπηρίας ΚΕΠΑ** (για ειδικές κατηγορίες) εάν υπάρχει.
3. **Προϋπηρεσία:**

Για την αναγνώριση **προϋπηρεσίας** (σύμφωνα με το ν.4354/2015):

α)**Αίτηση αναγνώρισης προϋπηρεσίας (να πρωτοκολληθεί στο σχολείο).**

β) Τα σχετικά **ένσημα** ή βεβαιώσεις ασφαλιστικού φορέα που αποδεικνύουν ότι για το χρονικό διάστημα κατά το οποίο προσφέρθηκε η προϋπηρεσία ήταν ασφαλισμένος/η.

γ) **Υπεύθυνη Δήλωση** ότι για την εν λόγω προϋπηρεσία δεν έλαβε σύνταξη, αποζημίωση ή άλλο βοήθημα αντί σύνταξης (επισυνάπτεται).

δ) **Βεβαιώσεις προϋπηρεσίας** για κάθε έτος ξεχωριστά από τις Διευθύνσεις Εκπαίδευσης ή άλλους φορείς απασχόλησης.

**- Βεβαιώσεις προϋπηρεσιών σε Ν.Π.Ι.Δ.** ή άλλους φορείς θα γίνονται δεκτές μόνο όσες έχουν πλήρη στοιχεία (αποφάσεις πρόσληψης και απόλυσης, η ιδιότητα με την οποία υπηρετήσατε, η σχέση εργασίας, το ωράριο εργασίας -πλήρες ή μειωμένο- το υποχρεωτικό πλήρες ωράριο σε περίπτωση εργασίας με μειωμένο ωράριο, η νομική μορφή του φορέα, η διάρκεια της προϋπηρεσίας, βεβαίωση που να αναφέρει ότι υπάγεται στο πεδίο εφαρμογής της Παραγράφου 1 του Άρθρου 7 του Ν.4354/2015).

**Σας επισημαίνουμε ότι κατά την ημερομηνία ανάληψης υπηρεσίας οι εκπαιδευτικοί θα πρέπει να μην δεσμεύονται από ιδιότητες όπως: συμμετοχή σε εταιρείες, εμπορική δραστηριότητα, ιδιοκτησία ή/και διδασκαλία σε φροντιστήριο, εργάζονται με συμβάσεις ιδιωτικού δικαίου ορισμένου χρόνου σε Δ/νση Εκπαίδευσης ή με κάποιο πρόγραμμα συγχρηματοδοτούμενο από ΕΚΤ ή είναι εργαζόμενοι και ασφαλισμένοι σε ΟΑΕΕ.**

**Παρακαλούμε να ενημερώνεστε τακτικά από την σελίδα της διεύθυνσης.**

Email : [mail@dipe-a.thess.sch.gr](mailto:mail@dipe-a.thess.sch.gr)

Ιστοσελίδα: http://dipe-a.thess.sch.gr